laion/Wikipedia-Exotic huggingface dataset:
טקסיבוט

הטקסיבוט (TaxiBot) הוא כלי רכב חצי רובוטי המשמש לגרירת מטוסים מגשר העלייה למטוס אל מסלול ההמראה ולהפך הנשלט על ידי הטייסים. הכלי פותח על ידי חטיבת להב של התעשייה האווירית, בשיתוף עסקי עם חטיבת הקרקע של חברת התעופה הגרמנית לופטהנזה ויצרנית הגוררים הצרפתית TLD. פיתוח הטקסיבוט החל בשנת 2008 כפרויקט משותף של התעשייה האווירית, לופטהנזה, וקבוצת TLD. בשנת 2011 נוסה הכלי בגרירת מטוס איירבוס A340-600 בטולוז, ומטוס בואינג 747-400 בנמל התעופה הבינלאומי של פרנקפורט. הכלי מיועד לחסוך לחברות התעופה אחוזים ניכרים של דלק סילוני. לדוגמה; מטוס בואינג 747, צורך בממוצע 1.25 טונות דלק, ב-17 הדקות הקודמות להמראה. לעומת זאת, הטקסיבוט צורך בין 25 ל-30 ליטר דלק בלבד. בנובמבר 2014 קיבל הטקסיבוט אישור רשות התעופה האזרחית והסוכנות האירופית לבטיחות תעופה (EASA) לגרירת מטוסי בואינג 737, ובפברואר 2015 החל לפעול בשירות לופטהנזה בנמל התעופה הבינלאומי של פרנקפורט. בין יתרונות הכלי; הפחתה בצריכת דלק, הפחתה בזיהום אוויר ורעש, נדרשת השקעה מועטה בהסבת המטוסים לשימוש בכלי, וכן שיפור בבטיחות כיוון שמנועי הסילון מופעלים רק בסמוך למסלול ההמראה. ביולי 2018 פורסם כי הודו תרכוש TaxiBots לנמלי התעופה במומבאי וניו דלהי. עוד פורסם כי לצורך כך נחתם שיתוף פעולה בין KSU ההודית לתעשייה האווירית כאשר בשלב הראשון יופעלו כלים באופן נסיוני בנמלי התעופה בהודו ובשלב השני יירכשו 38 כלים מבצעיים ב-15/10/19 [1]הודיעה אייר אינדיה שהחלה בשימוש במערכת, להובלת מטוסי A320 מרחבת החנייה אל מסלול ההמראה. זאת כאשר מנועי המטוס דוממים. דובר אייר אינדיה ציין שהטקסיבוט חוסך דלק ומפחית את זיהום האוויר ואת בלאי מנועי המטוס, ההתנעה מתבצעת על מסלול ההמראה. אתר האינטרנט הרשמי של טקסיבוט אורה קורן, הרובוט של התעשייה האווירית ששווה מיליארד דולר, באתר TheMarker‏, 6 ביולי 2012 היסטוריה: טקסיבוט גורר בואינג 737 באתר ישראל דיפנס, 3 בנובמבר 2014 TAXIBOT, בביצוע Israel Aerospace Industries IAI, סרטון באתר יוטיוב אהרון לפידות, טקסיבוט לפרנקפורט, באתר ישראל היום, 19 בפברואר 2015 גם ירוק, גם טכנולוגי, וגם גאווה ישראלית, באתר ynet, 20 בפברואר 2015 מערכת TAXIBOT® של התעשייה האווירית עושה היסטוריה - רשויות התעופה של ישראל ואירופה העניקו רישוי לגרירת מטוסי נוסעים מסוג בואינג 737 להמראה על ידי מערכת TAXIBOT® של התעשייה האווירית באתר התעשייה האווירית לישראל, 3 בנובמבר 2014 הזמנה ראשונה לטקסיבוט של התע"א, בהיקף של 97 מיליון דולר, באתר TechTime‏, 17 ביולי 2012 אילן גטניו, טקסיבוט יחסוך מיליארדים לחברות התעופה, באתר ישראל היום, 3 בנובמבר 2014 רובוט הגרירה הענק של התע"א נכנס לשלב הניסויים המתקדמים, באתר TechTime‏, 5 ביולי 2012 יובל אזולאי, ‏פריצת דרך משמעותית לתע"א בתוכנית הטקסיבוט, באתר גלובס, 3 בנובמבר 2014 אמיר טייג, הרכב האוטונומי של התעשייה האווירית קיבל אישור פעולה בנתב"ג ובאירופה, באתר TheMarker‏, 3 בנובמבר 2014 יובל אזולאי, ‏לופטהנזה החלה להפעיל את הטקסיבוט של תע"א, באתר גלובס, 19 בפברואר 2015 Pilot controlled dispatch towing - without engines running באתר lufthansa-leos (באנגלית) Israeli Semi-Robotic Aircraft Towing Vehicles For Indian Airports, באתר defenseworld דוד אדלר, [passportnews.co.il אייר אינדיה מציגה:הטקסיבוט מוביל את המטוס מהחנייה אל מסלול ההמראה], באתר passportnews.co.il, ‏17/10/19
איוו ג'ימה הדרומי

איוו ג'ימה הדרומי (יפנית 南硫黄島 מילולית, אי הגופרית הדרומי. שמו הרשמי הוא "מינאמי איוטו"), הוא אי געשי לא מיושב בשלטון יפן. האי הוא האי הדרומי ביותר באיי בונין. למרות גיל הארכיפלג בו האי נמצא (כ-48 מיליון שנה), על פי ניתוחי סלעים מהאי, גילו לא יותר מכמה מאות אלפי שנים. האי נתגלה באוקטובר 1543 על ידי הספן הספרדי ברנרדו דה לה טורה על סיפון ספינת הקאראק סן חוואן דה לטראנו. ב-18 ביוני 2007 שונה שם האי לשם "מינאמי איוטו" על ידי הממשל היפני. למרות זאת, שם זה נותר רשמי בלבד ולרוב לא שגור. מדיה וקבצים בנושא איו ג'ימה הדרומי בוויקישיתוף
ביל שורטן

ויליאם ריצ'רד "ביל" שורטן (באנגלית: William Richard "Bill" Shorten; נולד ב-12 במאי 1967) הוא פוליטיקאי אוסטרלי, שכיהן כיושב ראש מפלגת הלייבור וראש האופוזיציה. קודם לכן כיהן כשר העבודה וכשר הכלכלה בממשלות קווין ראד וג'וליה גילארד. משנת 2007 הוא חבר בית הנבחרים האוסטרלי מטעם מחוז מריבירונונג, ויקטוריה. טרם היבחרו לבית הנבחרים היה המזכיר הלאומי של איחוד הפועלים האוסטרלי. שורטן נולד במלבורן, אוסטרליה. אביו ויליאם רוברט שורטן היה אנגלי ואמו אן מק'גראת' הייתה ממוצא אירי ובמקצועה הייתה עורכת דין ומרצה אקדמית. הוא התחנך במכללת אקסבייר ובאוניברסיטת מונאש, בה השלים השכלתו בתחום החוק והאמנות. בעת לימודיו באוניברסיטה היה ממייסדי רשת הלייבור הצעירה, תנועת הצעירים של הלייבור. הוא השלים לימודיו גם בתחום ניהול עסקים בבית הספר מלבורן לעסקים. שורטן היה לפעיל במפלגת הלייבור עוד מהיותו סטודנט ועבד עבור השר מטעם הלייבור, גארת' אוואנס ועבור השר ניל פופ. לאחר השלמת לימודיו עבד כעורך דין במשך 18 חודשים. בשנת 1994 החל לעבוד באיגוד הפועלים וארגן תוכניות שונות עד שנבחר לנציג האיחוד בוויקטוריה. שורטן נבחר בשנת 2001 למזכיר הלאומי של איחוד הפועלים האוסטרלי ונבחר מחדש לקדנציה שנייה ב-2005 וכיהן בתפקיד עד 2007. כחבר פעיל במפלגת הלייבור הוא היה חבר במועצה הלאומית עד 2011 וחבר בוועדה הניהולית של האגף בוויקטוריה והיה מנהל תאגידי ניהול כלכליים. בין דצמבר 2005 למאי 2008 היה נציג מפלגת הלייבור בוויקטוריה. בשנת 2005 ניסה שורטן להתמודד מטעם הלייבור ומטעם מחוז מריבירנונג לבית הנבחרים והוא נבחר לבסוף בשנת 2007. עד מהרה הפך לדמות דומיננטית במפלגה והיה מעורב בהחלפתו של ראש מפלגת הלייבור קווין ראד בג'וליה גילארד בעת הבחירות הפנימיות במפלגה והיה תומך נלהב של האחרונה. לאחר הבחירות הפדרליות בשנת 2010 הוכרז מספר פעמים כדמות אפשרות שתוכל להנהיג את המפלגה. שורטן שדחה את ההכרזות מונה כחבר הקבינט וכשר הכלכלה בממשלתה של גילארד וב-2011 מונה לשר העבודה (השר ליחסי עבודה). לאחר התפטרותה של ג'וליה גילארד היה שר החינוך בממשלתו קצרת הימים של קווין ראד. לאחר הבחירות הפדרליות בשנת 2013, שבהן קווין ראד נכשל בניסיונותיו להיבחר לתפקיד ראש ממשלת אוסטרליה, נערכו הבחירות הפנימיות במפלגה בהן הוא ניצח את אנתוני אלבניז ונבחר ליו"ר מפלגת הלייבור וליושב ראש האופוזיציה. לאורך כהונתו של טוני אבוט כראש ממשלה הוא נוהג לבקר את מדיניותו של האחרון ולא מהסס להתעמת מולו בהצבעות חקיקה בבית הנבחרים. בבחירות מאי 2019 הפסיד ביל שורטן לסקוט מוריסון מהמפלגה הליברלית של אוסטרליה בניגוד לכל התחזיות והסקרים שניבאו לו ניצחון. מדיה וקבצים בנושא ביל שורטן בוויקישיתוף אתר האינטרנט הרשמי של ביל שורטן ביל שורטן, ברשת החברתית פייסבוק ביל שורטן, ברשת החברתית אקס (טוויטר) ביל שורטן, ברשת החברתית אינסטגרם הדף של ביל שורטן בפייסבוק Bill Shorten elected Labor leader over Anthony Albanese after month-long campaign. 13 October 2013
דירבורן

דירבורן (באנגלית: Dearborn) היא עיר במחוז ויין שבמדינת מישיגן בארצות הברית, הממוקמת בסמוך לדטרויט, ואחת מהערים עם האוכלוסייה המוסלמית הכי גדולה בארצות הברית. העיר מהווה פרבר של דטרויט כחלק מהמרחב המטרופוליני שלה. על פי מפקד אוכלוסין שנערך בשנת 2010, בעיר מתגוררים 98,153 תושבים, והיא העיר השמינית בגודלה במישיגן. העיר הייתה לביתו של היזם האמריקאי הנרי פורד וחברת הרכב הבינלאומית פורד שוכנת בה. בעיר מתגוררת אוכלוסייה ערבית גדולה שהיגרה במקור מהמזרח התיכון, בין היתר ממוצא לבנוני, תימני, עיראקי, סורי ופלסטיני. בשל כך זוכה העיר לעיתים לכינוי "בירת אמריקה הערבית". דירבורן הוקמה ב-1786 והוכרזה כעיר עצמאית בשנת 1927. העיר נקראת על שמו של מזכיר המלחמה של ארצות הברית החמישי, הנרי דירבורן. מדיה וקבצים בנושא דירבורן בוויקישיתוף אתר האינטרנט הרשמי של דירבורן (באנגלית) דירבורן, באתר אנציקלופדיה בריטניקה (באנגלית) Ali Harb,In capital of Arab America, Bernie Sanders pledges to fight discrimination, באתר Middle East Eye ‏, 7 במרץ 2020 ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
טהראן - חיפה - תל אביב

"טהראן – חיפה - תל אביב", או TeHTel, היה פרויקט היוצר קשרים בין אזרחים איראנים לאזרחים ישראלים, ומחבר בין התרבות הישראלית והאיראנית. הפרויקט, שהושק במרץ 2012, פועל במרכז עזרי לחקר איראן והמפרץ הפרסי באוניברסיטת חיפה. TeHTel כולל אתר בפרסית, ופרופילים ברשתות חברתיות בינלאומיות ופרסיות. בפרויקט נרשמו מיליוני דפים נצפים, כתבותיו מצוטטות בכלי תקשורת איראנים מובילים, ומשתמשים איראנים פרסמו בפרויקט עשרות אלפי תגובות בפרסית. אנשי הפרויקט מקיימים קשר יום יומי עם אזרחים איראנים. ל-TeHTel רשת של מאות שותפי תוכן ישראלים, שכוללת גופי תקשורת ישראלים גדולים לצד בלוגרים וצלמים עצמאיים. עורכי האתר בוחרים כתבות שונות ששותפי התוכן מפרסמים בעברית, מתרגמים אותן לפרסית ומפיצים את הכתבות באיראן. התכנים המתורגמים משמשים כבסיס לדיאלוג בין אזרחי המדינות. האתר מפרסם כתבות במגוון רחב של נושאים, החל מחיי היום יום בישראל, דרך תרבות ופוליטיקה, ועד כלכלה ונושאים מזרח תיכוניים. הפרויקט עוסק גם בנושאים רגישים, כגון המתחים בין מזרחים לאשכנזים בישראל ויוקר המחיה. מאמרים ישראלים שפורסמו ב-TeHTel הועתקו וצוטטו בתכיפות בכלי תקשורת איראנים מקוונים, ובהם למשל Raja News ו-YJC, אתר המזוהה עם משמרות המהפכה השמרניות באיראן. אנשי הפרויקט רוקמים קשרים יום יומיים עם האוכלוסייה באיראן. במסגרת זו, האיראנים מספרים בלשונם על חייהם ועל רעיונותיהם הפוליטיים, ולעיתים חולקים גם סיפורים אישיים. מעת לעת, יוזמים אנשי הפרויקט פעילות משותפת בין פעילים ישראלים לאיראנים. כחודש לאחר השקת TeHTel, תקף את הפרויקט הבכיר האיראני מiחסן רזאי, לשעבר משמרות המהפכה, מועמד לנשיאות המדינה, ומזכיר המועצה לקביעת אינטרס המשטר. רזאי טען כי הפרויקט הוא "אתר ריגול חדש של המשטר הישראלי", וכי "עורכי האתר טוענים אמנם כי האתר נועד ליצירת קשרי ידידות בין שני העמים, אך נראה כי מטרתו העיקרית היא ריגול והשגת מודיעין מתוך איראן בשיטה חדשה". בעקבות רזאי, מספר אתרים המזוהים עם בכירים אחראים בשלטון האיראני פרסמו גינוי לפרויקט. בתגובה לדברי רזאי, פרסמו אנשי הפרויקט מכתב פתוח ובו קריאה לדיאלוג בין העמים. כחודש לאחר התקרית, פרסמה קבוצה בשם "לוחמי וקציני הסייבר של מחוז כרמאן", קבוצת האקרים איראנית המזוהה עם גורמים קיצוניים, גינוי חריף ל-TeHTel. באותו חודש תקפו האקרים איראנים את הפרויקט. אתר הפרויקט (לא פעיל) אביב מזרחי, TeHTel: לקרוא על דפני ליף בפרסית, באתר ynet, 14 במרץ 2012 דודי כהן, איראני רצה להתאבד, וזכה לחיבוק מישראלים, באתר ynet, 12 באוגוסט 2012 YJC, "חיילות ישראליות בתפקיד" דודי כהן, איראנים בפורום ישראלי: "רוצים להגיע לישראל", באתר ynet, 23 באפריל 2012 דודי כהן, איראני רצה להתאבד, וזכה לחיבוק מישראלים, באתר ynet, 12 באוגוסט 2012 דודי כהן, בכיר איראני נגד אתר ישראלי: "כלי ריגול חדש", באתר ynet, 16 באפריל 2012 האקרים איראניים תקפו את אתר ההידברות הישראלי-איראני, באתר גלובס, 1 במאי 2012
משה לזר

האם התכוונתם ל... משה לזר (רופא) – רופא ישראלי, מנהל בית החולים רמב"ם בשנים 1963–1975 משה לזר (חוקר ספרות ותיאטרון) – חוקר ספרות ותיאטרון ישראלי, פרופסור באוניברסיטה העברית בירושלים, באוניברסיטת תל אביב ובאוניברסיטת דרום קליפורניה
בלאמי יאנג

בלאמי יאנג (באנגלית: Bellamy Young; נולדה ב-19 בפברואר 1970) היא שחקנית תיאטרון, קולנוע וטלוויזיה אמריקאית. ידועה בעיקר בשל תפקידה כגברת הראשונה של ארצות הברית, מלי גרנט בסדרת הדרמה "סקנדל" ברשת ABC. יאנג נולדה בשם אמי מריה יאנג באשוויל, צפון קרוליינה, להורים מאמצים. היא שינתה את שמה כשרצתה להצטרף כחברה בגילדת שחקני המסך, משום שהייתה עוד שחקנית עם שם זהה. יאנג החלה ללמוד לתואר ראשון באוניברסיטת ייל בחוג לפיזיקה, אך עד מהרה עברה ללמוד בחוג לאנגלית ובחוג לתיאטרון ואת לימודיה שם סיימה בשנת 1991. לאחר מכן סיימה את האקדמיה הבריטית-אמריקאית לדרמה באוניברסיטת אוקספורד. יאנג היא טבעונית משנת 1988, ובשנת 2016 הופיעה בקמפיין לחברת PETA. יאנג החלה את הקריירה שלה בתיאטרון. בשנות התשעים היא הופיעה בכמה מופעים של ברודוויי, ביניהם ההפקה המקורית של "החיים". מחוץ לברודוויי היא הופיעה במחזמר של סטיבן סונדהיים "מתגלגלים בשמחה" (1994) וכן בהפקתה של רנדי ניומן למחזה פאוסט (1995-1996). בשנת 1995 עשתה יאנג את הופעת הבכורה שלה בטלוויזיה בתפקיד באופרת הסבון של רשת NBC, "עולם אחר", שם גילמה את דמותה של ד"ר קורטני אוואנס. היא השתתפה בשני תפקיד אורח שונים בסדרה "חוק וסדר". הופעתה הראשונה בקולנוע הייתה בשנת 1999, אז הופיעה בתפקיד קטן בסרט "שחור ולבן", ובהמשך השתתפה בעוד סרטים עצמאיים שונים. בשנת 2003 יאנג לוהקה כשחקנית ראשית בשדרה של רשת USA "שוחרי שלום". הסדרה בוטלה לאחר עונה אחת בת תשעה פרקים. היא שיחקה בתפקיד משנה בסדרה "כסף, דארלינג" בין השנים 2008–2009, שם גילמה את אלן דרלינג, הגיסה המבוגרת במשפחת דרלינג. בתחילת שנות האלפיים החלה להופיע בתפקידי אורח במספר סדרות טלוויזיה וקומדיה, ביניהם "המופע של דרו קארי", "תיקים באפלה", "האנטומיה של גריי", "מרפאה פרטית", "שני גברים וחצי", ועוד אחרים. משנת 2000 עד 2011 עשתה יאנג מעל 30 הופעות אורח בסדרות טלוויזיה. בין 2011 ל-2013 שיחקה במספר פרקים בסדרה "מחשבות פליליות" כבת זוכו של מפקד הצוות אהרון הוצ'נר (הוץ') (תומאס גיבסון). בשנת 2011 לוהקה יאנג לגלם את הגברת הראשונה של ארצות הברית, מלי גרנט, בסדרת המתח הפוליטית של רשת ABC "סקנדל". היא הופיעה בכל הפרקים של העונה הראשונה ושודרגה לתפקיד ראשי החל מהעונה השנייה ועד סיום הסדרה ב-2018. יאנג אמרה מאוחר יותר שבמקור תפקידה היה אמור להיות תפקיד שולי, בן שלושה פרקים בלבד. על הופעתה בסדרה זו זכתה יאנג לביקורות חיוביות, ובהמשך קיבלה את פרס מבקרי הטלוויזיה לשחקנית המשנה הטובה ביותר בסדרת דרמה. יאנג יצאה בעבר עם השחקנים ג'ושוע לאונרד ואד ויקס. מאז ספטמבר 2017, יאנג נמצאת במערכת יחסים עם המוזיקאי הפורטוגזי פדרו סגונדו. מדיה וקבצים בנושא בלאמי יאנג בוויקישיתוף אתר האינטרנט הרשמי של בלאמי יאנג (באנגלית) בלאמי יאנג, ברשת החברתית אקס (טוויטר) בלאמי יאנג, במסד הנתונים הקולנועיים IMDb (באנגלית) בלאמי יאנג, באתר AllMovie (באנגלית) בלאמי יאנג, במסד הנתונים הקולנועיים KinoPoisk (ברוסית) בלאמי יאנג, באתר MusicBrainz (באנגלית) בלאמי יאנג, באתר Discogs (באנגלית) אביעד קדרון‏, האישה הראשונה האמיתית: ריאיון עם בלאמי יאנג, כוכבת "סקנדל", באתר וואלה, 30 בינואר 2015
גיא יעקובזון

גיא יעקבזון (10 בספטמבר 1939 - 10 בפברואר 1985) היה קצין צה"ל בדרגת אלוף-משנה, פיקד על גדוד 94 במלחמת יום הכיפורים ועל חטיבת אגרוף הברזל. מעוטר עיטור המופת. יעקבזון נולד ברחובות בן למשפחת יעקבזון המקומית, שהייתה בעלת פרדסים ומפעלים. ב-1957 התגייס לצה"ל ושירת בחיל השריון. פיקד על מחלקת טנקי AMX-13 בגדוד 9 עד שחרורו ב-1960. למד כלכלה וספרות אנגלית באוניברסיטה העברית בירושלים ומנהל עסקים בשלוחת תל אביב של האוניברסיטה. במקביל עבד במפעל המשפחתי. הוא עבר לערד, ועבד ככלכלן בערד תעשיות כימיות ובמפעל "אורון". במלחמת ששת הימים שירת במילואים כמפקד פלוגת טנקי צנטוריון בגדוד 94 של חטיבה 200 ("אגרוף הברזל"). הוא לחם בקרב בצומת ביר לחפן, בקרב במתחם ג'בל ליבני במהלכו השמיד 18 טנקי אויב ובקרב במתחם מעבר המיתלה. על פועלו במלחמה עוטר בעיטור המופת. ב-1971 מונה למנהל מפעל הסכו"ם של כור תעשיות בדימונה. במקביל המשיך להתקדם בדרגות ובתפקידים בשירות המילואים ושימש מפקד גדוד 94. במלחמת יום הכיפורים גויס הגדוד כחלק מכוחות אוגדה 146 ונלחם בקרבות הבלימה והתקפת הנגד הישראלית ברמת הגולן ובקרב נגד כוחות השריון העיראקים. במהלך הקרבות נפצע מרסיס פגז. בהמשך עבר הגדוד לחזית המצרית. לאחר המלחמה חזר לשירות הקבע ומונה ב-1974 למפקד חטיבת אגרוף הברזל. בדצמבר 1975 מונה למתאם התעשיות הביטחוניות במשרד הביטחון ושימש גם כחבר במועצת המנהלים של התעשייה האווירית לישראל. בשנות השמונים שם קץ לחייו ונקבר בבית העלמין הישן ברחובות. שבתי טבת, חשופים בצריח, הוצאת שוקן, תשכ"ח 1968 עיטור המופת שהוענק לגיא יעקובזון, באתר "בעוז רוחם" של אגף כוח האדם בצה"ל גיא יעקובסון, באתר "50 שנה למלחמת יום הכיפורים" של ארכיון צה"ל ומערכת הביטחון נח כספי, מכוננות ששת הימים לחסימה במצר המיתלה, אתר יד לשריון דב גולדשטיין, ספל קפה עם אל"ם גיא יעקובסון שחזר לשרות פעיל, מעריב, 19 ביולי 1974 עידו דיסנצ'יק, ‏כך נדחק האלוף ישראל טל, שחזה את מלחמת יום הכיפורים, אל מחוץ לצבא, באתר מעריב אונליין, 5 בספטמבר 2020. דלית מילשטיין, בדרכו שלו, אפי ארזי: ביוגרפיה, הוצאת דניאלה דינור, 2005, עמ' 170
נשים על גלים

נשים על גלים (באנגלית: Women on Waves) הוא ארגון הולנדי ללא כוונת רווח, שנוסד בשנת 1999 על ידי הרופאה רבקה גומפרטס ותומך בזכות האישה לעבור הפלה מלאכותית במדינות שבהן הפלות אינן חוקיות. בנוסף, הארגון מספק אמצעי מניעה וייעוץ רפואי. המטרה המוצהרת של הארגון היא לעורר מודעות וליצור שיח אודות החוקים והמגבלות על הפלות, ולספק פתרונות לא ניתוחיים בטוחים לנשים במדינות שבהן הפלות אינן חוקיות. ישנן מדינות בהן הפלות אינן חוקיות, אך מבוצעות בהן הפלות בלתי חוקיות רבות, תוך סיכון חיי הנשים. בשל הרצון לפעול בצורה חוקית, הארגון פועל מתוך ספינה הרשומה בהולנד עליה ממוקמת מרפאה ניידת. הספינה מפליגה למדינה שבה אסורות ההפלות על פי החוק, נשים קובעות תורים, ועולות על סיפון הספינה. הספינה שטה למים בינלאומיים, אז החוק ההולנדי תקף על גבי הסיפון ולכן ניתן לערוך את ההפלה בצורה חוקית. רבקה גומפרטס היא רופאה ואמנית, פעילת זכויות אדם. גומפרטס נולדה ב-1966 בעיר הנמל פליסינגן שבהולנד. היא עברה לאמסטרדם ב-1980 שם למדה רפואה ואומנות. בהיותה רופאה מתמחה, שהתה על סיפון הספינה Terwiel Rainbow Warrior II והגתה את הרעיון להפלות בלב ים כדי לתת מענה להפלות לא חוקיות המסכנות חיי נשים ברחבי העולם. גומפרטס תכננה את מרפאת ההפלות ניידת, אותה ניתן להתקין על ספינות. בכל ההפלגות נתקלו חברי הארגון בהתנגדות עזה מצד ארגונים המתנגדים להפלות, ביחד עם סיקור תקשורתי נרחב, עוין ואוהד כאחד. הפלגת הבכורה הייתה לאירלנד ב-2001, שם לא בוצעו הפלות בשל עיכוב במתן אישור להפלות. ב-2003 נערכה הפלגה לפולין. המכון הרשמי של פולין לסקרים ערך סקר לפני ואחרי ההפלגה ונמצאה עליה של 12% בקרב תומכי ההפלות. ב-2004 בוצעה הפלגה לפורטוגל, אך כניסתם נמנעה על ידי חיל הים הפורטוגלי ששיגר אוניות מלחמה. ב-2008 נערכה הפלגה לספרד, שם נערך ניסיון לגרור את הספינה אל מחוץ לנמל במטרה למנוע ממנה לעגון. ב-3 באוקטובר 2012 משרד הבריאות המרוקני הוציא צו האוסר את כניסתם של חברי הארגון למרוקו. בעיות חוקיות וטכניות ניצבות בפני הארגון בניסיונות להעלות נשים על הספינה לצורך ביצוע הפלה במים בינלאומיים. על כן, מכשיר הארגון עובדים מקומיים המפעיל קו חם המספק מידע לנשים, בעיקר על שימוש בתרופה מיזופרוסטול שנועדה לטפל בכיבי קיבה, אך אחת מתופעות הלוואי שלה היא הפלה. הארגון מעניק מידע כיצד ניתן להשיג את התרופה, כיצד להשתמש בה, כיצד לזהות מקרי חירום בעקבות השימוש בה ודרכים להימנע מחשד לשימוש בה. כמו כן, הארגון מעניק תמיכה ועידוד לנשים במצוקה. בשנת 2014 יצא הסרט התיעודי "ספינת ההפלגות" המתאר את מאבקו של הארגון ואת ההפלגות. הסרט הוקרן לראשונה בפסטיבל הסרטים South by Southwest באוסטין, טקסס, ארצות הברית. הסרט זכה בשני פרסים בפסטיבל SXSW: פרס בחירת הקהל ופרס הכרה מיוחדת של חבר השופטים. פרס פיטר וינטוניק, שפילד פרס אדריאן שלי למצוינות, ננטקט אתר האינטרנט הרשמי של נשים על גלים נשים על גלים, ברשת החברתית פייסבוק הערך "שימוש במיזופרוסטול בפעולות גינקולוגיות - נייר עמדה", באתר ויקירפואה הדף הרשמי של הסרט "ספינת ההפלגות" ספינת ההפלגות, במסד הנתונים הקולנועיים IMDb (באנגלית) ג'וני דוב, ספינת ההפלות: זכויות הנשים מגיעות ללב הים, באתר nrg‏, 1 בנובמבר 2014 מרליז סימונס, "ספינת ההפלות" הפליגה מהולנד, באתר הארץ, 12 ביוני 2001 חדשות נענע, ביצים וקללות קיבלו את פניה של ספינת ההפלות, באתר nana10‏, 22 ביוני 2003 AFP, 'ספינת ההפלות' מגיעה לראשונה למדינה מוסלמית, באתר ynet, 2 באוקטובר 2012 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הנהלת חשבונות חד-צידית

הנהלת חשבונות חד־צִידית היא שיטה של ניהול חשבונות שבה כל עסקה נרשמת במקום אחד (ספר תקבולים ותשלומים). העסקאות שנרשמות בדרך כלל הן עסקאות המבוצעות במזומן. לעיתים יש צורך בשימוש בכרטיסיות עבור לקוחות חייבים או ספקים זכאים. השיטה מתאימה לבעלי מקצועות חופשיים או עסקים שהיקף פעילותם קטן. עסקים קטנים העומדים בקריטריונים המנויים בהוראות מס הכנסה (ניהול פנקסי חשבונות), תשל"ג 1973, כגון עוסק פטור רשאים לנהל את חשבונותיהם בשיטה הנהלת החשבונות החד־צידית, אם כי חוק החברות, התשנ"ט 1999 מחייב תאגידים המאוגדים כחברה לנהל את חשבונותיהם בשיטת הנהלת חשבונות כפולה. הנהלת חשבונות כפולה ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
לשכת מנהלי החשבונות בישראל

לשכת מנהלי החשבונות בישראל היא איגוד מקצועי של ענף הנהלת החשבונות בישראל ומטרתה לקדם את האינטרסים המקצועיים והכלכליים של העוסקים בענף. הלשכה היא גוף וולונטרי המאגד את מנהלי החשבונות בישראל המוסמכים לעסוק במקצוע על ידי משרד הכלכלה. הפעילות העיקרית של הלשכה מתמקדת בנושאים הבאים: ייצוג כולל (מקומי ובינלאומי), תוך מעורבות רחבה ופעילות ענפית בכל הגופים והמוסדות הרלוונטיים לקידום האינטרסים המקצועיים והעסקיים של הענף. הגנה על זכויות מנהלי החשבונות ופיקוח על חובותיהם אל מול כל הגופים הרלוונטיים. קידום חקיקה, פעילות ציבורית מגוונת והפעלת ועדות מקצועיות. ארגון ועידות, אירועים וימי עיון, הכשרה והשתלמויות מקצועיות בקורסים, סדנאות וסמינרים. שיתופי פעולה מקצועיים עם הממשלה והכנסת, בתי המשפט, משרד הכלכלה, אגודים מקצועיים בינלאומיים ועוד. בנוסף, הלשכה פועלת לקידום מעמדם המקצועי, הציבורי, והכלכלי של מנהלי החשבונות בישראל וכן לשימור ושיפור הכשירות המקצועית, המעמד וההכרה הציבוריים והמקצועיים של חבריה. הלשכה חברה בארגון מנהלי החשבונות הבינלאומי IAB והיא מקיימת קשר על בסיס קבוע עם ארגוני מנהלי חשבונות אחרים בעולם. אתר האינטרנט הרשמי של לשכת מנהלי החשבונות בישראל לשכת מנהלי החשבונות בישראל, ברשת החברתית פייסבוק לשכת מנהלי החשבונות בישראל, ברשת החברתית אינסטגרם לשכת מנהלי החשבונות בישראל, ברשת החברתית LinkedIn International Association of Book-keepers (IAB)
נדיר

האם התכוונתם ל... נָדִיר – דבר ששכיחותו נמוכה מאוד נָדִיר (אסטרונומיה) ("נאדיר") – כיוון המצביע ישירות "מתחת" למיקום מסוים (הכיוון ההפוך מזניט) שבט בני נדיר – אחד משלושת השבטים היהודיים שהתגוררו בקרבת העיר ית'רב (כיום אל-מדינה) שבחג'אז אישים ששם משפחתם נדיר או נאדיר אבדילקרים נאדיר פאשא (1807–1883) – מרשל בצבא העות'מאני, מפקד אוגדה ומושל פלך רומליה בעת המלחמה העות'מאנית-רוסית משה נדיר (גם "משה נאדיר") – שם העט של יצחק רייז; סופר יידיש, הומוריסטן חריף ומתרגם אישים שזהו שמם הפרטי נדיר ארבר – רופא פנימאי וגסטרואנטרולוג, פרופסור מן המניין, מנהל המרכז המשולב למניעת סרטן במרכז הרפואי תל אביב ע"ש סוראסקי (בית החולים איכילוב) נָדִיר צוּר (1952–2014) – היה איש רדיו ישראלי, עורך ומגיש תוכניות בגלי צה"ל ובקול ישראל, חוקר מדע המדינה, סופר ומשורר. נאדר
קייזר (פירושונים)

קייזר (Kayser, Keyser, Keiser) הוא תואר אצולה גרמני ושם משפחה גרמני. בגרמניה נפוץ שם המשפחה בלמעלה מ-30,000 משפחות. האם התכוונתם ל... קייזר – "קיסר" בגרמנית - תואר אצולה גרמני. כלי תעבורה: קייזר-קלאס – סדרת אוניות מערכה שנבנו בגרמניה לפני מלחמת העולם הראשונה, והיוו חלק מהצי הגרמני הקיסרי במהלכה. קייזר-אילין תעשיות – המפעל המשמעותי הראשון להרכבת רכב בישראל. קייזר-פרייזר – תאגיד "קייזר-פרייזר" אשר פעל בין השנים 1947–1951 בארצות הברית הייתה תוצאה של שותפות בין מנהל הרכב ג'וזף וו. פרייזר (אנ') לבין התעשיין הנרי ג'יי קייזר (אנ'). קייזר דארין – היא מכונית ספורט קבריולה המוגדרת רודסטר מתוצרת יצרנית הרכב האמריקאית "קייזר מוטורס קורפורישין" ("Kaiser Motors" (אנ') (שם קודם: "קייזר-פרייזר") אשר יוצרה בשנת 1954 בארצות הברית. קייזר דרגון – היא מכונית סלון מתוצרת יצרנית הרכב האמריקאית "קייזר מוטורס קורפורישין" אשר יוצרה בשנת 1953. קייזר מנהטן – היא מכונית סלון אמריקאית שיוצרה בארצות הברית,בין השנים 1947–1955. מכוניות אלו הורכבו בארץ על ידי קייזר-אילין תעשיות. אישים: רודולף קייזר ("Kayser") – סופר וחוקר ספרות גרמנית. ריינהרדט קייזר ("Keiser") – מלחין אופרה גרמני פופולרי, התגורר בהמבורג. "הקייזר" – כינויו של פרנץ בקנבאואר, כדורגלן עבר גרמני מפורסם. הנרי ג'יי קייזר – תעשיין אמריקאי, הקים את "מספנות קייזר". קיסר (פירושונים)
גריגורי פיכטנגולץ

גריגורי מיכאילוביץ' פיכטנגולץ (ברוסית: Григо́рий Миха́йлович Фихтенго́льц ‏; 5 ביוני 1888 – 26 ביוני 1959) היה מתמטיקאי סובייטי רוסי, יהודי יליד אודסה, הידוע כמחבר סדרת ספרי לימוד בנושא חשבון אינפיניטסימלי. פיכטנגולץ היה מבכירי המתמטיקאים בברית המועצות בתקופתו באוניברסיטת לנינגרד וחינך מספר מתמטיקאים סובייטים בכירים. הוא תרם רבות לאסכולה הרוסית באנליזה ממשית, לאופן שבו החומר נלמד באוניברסיטאות, ולתחום האנליזה המתמטית בכלל. פיכטנגולץ נולד בשנת 1888 במשפחה יהודית באודסה שבאימפריה הרוסית. הוא למד באוניברסיטה הקיסרית של רוסיה החדשה בעיר וסיים עם תואר בשנת 1911. לאחר מכן עבד במכון האלקטרוטכני של סנט פטרסבורג והחל משנת 1918 לימד מתמטיקה באוניברסיטת פטרוגרד (ששמה שונה לאחר 1924 לאוניברסיטת לנינגרד) – משרה שבה הוא כיהן כ־40 שנה. בשנים אלה הוא שימש כמורם של מתמטיקאים סובייטים נודעים כגון לאוניד קנטורוביץ', סרגיי סובולב, איסידור נתנזון ואחרים. פיכטנגולץ הקים אסכולה לאנליזה פונקציונלית באוניברסיטת לנינגרד. הוא קיבל תואר פרופסור בשנת 1929, ובשנת 1935 – תואר דוקטור למדעים. הוא הקים את הקתדרה לאנליזה מתמטית בפקולטה למתמטיקה ומכניקה שבה הוא לימד, ועמד בראש המושב במשך הקריירה האקדמית שלו. בשנת 1953 אולץ לעזוב את האקדמיה על ידי השלטונות. לאחר הקמת ברית המועצות, כיהן פיכטנגולץ בוועד היועצים של משרד החינוך של רוסיה הסובייטית, בתפקיד זה היה יו"ר של ועדה שבנתה תוכניות לימודים. בשנת 1934 הוא יזם את האולימפיאדה המתמטית הראשונה בברית המועצות. במהלך חייו פיכטנגולץ קיבל אות מדען מצטיין בברית המועצות ועיטור הדגל האדום של העמל. בשנת 1953, לפני מותו של סטלין, בעיצומה של המערכה האנטישמית "נגד הקוסמופוליטיזם" בברית המועצות, אולץ פיכטנהולץ לפרוש מתפקידו באוניברסיטת לנינגרד. הפרסום הידוע ביותר של פיכטנגולץ הוא סדרת ספרי לימוד בעלת שלושה כרכים על החשבון האינפיניטסימלי, בשם "קורס בחשבון דיפרנציאלי ואינטגרלי" (ברוסית: Курс дифференциального и интегрального исчисления). הספרים שימשו כספרי לימוד אוניברסיטאיים סטנדרטיים בברית המועצות, מזרח אירופה וסין. כמו כן הם תורגמו לשפות נוספות כגון גרמנית ויצאו לאור במספר רב של הוצאות, כולל במאה ה־21. בשנת 1922 תרגם פיכטנגולץ לרוסית, יחד עם יעקב טמרקין, את ספרו של שארל דה לה ואלה פוסן בשני כרכים, "קורס באנליזה אינפיניטסימלית" (בצרפתית: Cours d'analyse infinitésimale). מתמטיקה למהנדסים (ברוסית: Математика для инженеров) ב־2 כרכים, 1931 (כרך א'), 1933 (כרך ב') קורס בחשבון דיפרנציאלי ואינטגרלי (ברוסית: Курс дифференциального и интегрального исчисления) ב־3 כרכים, 1948 יסודות האנליזה המתמטית (ברוסית: Основы математического анализа) ב־2 כרכים, פורסם: 1964 (כרך א'), 1968 (כרך ב') Vladimir Maz'ya. Differential Equations of My Young Years Birkhäuser, Springer, Switzerland 2014. p.82 מדיה וקבצים בנושא גריגורי פיכטנגולץ בוויקישיתוף גריגורי פיכטנגולץ, באתר פרויקט הגנאלוגיה במתמטיקה קורותיו של גריגורי מיכאילוביץ' פיכטנגולץ, ברוסית (גרסה אנגלית) פיכטנגולץ ותלמידיו אלכסנדר אלטפלד - "פיכטנגולץ והקוסמופוליטיזם" בית המדענים, רחובות, 2012 2014 V.Maz'ya א.אלפטפלד 2012